Nei, men du plikter å gjennomføre midlertidige sikringstiltak for å forhindre at skaden utvikler seg videre. Årsaken til at du ikke kan starte utbedring er todelt. For det første har selger en utbedringsrett, altså en rett til å reparere skaden/feilen. Dersom du utbedrer et forhold uten at selger har fått anledning til å ta stilling til sin utbedringsrett, kan dette medføre at du mister kravet ditt. For det andre kan en utbedring medføre at du får utfordringer med å oppfylle bevisbyrden din. Dersom du ikke har dokumentert skaden/feilen godt nok før du utbedrer, kan dette gjøre det vanskeligere å nå frem med et krav.